text: Ynskir greiðari reglur um ferðafólkaskip í grønlendsku firðunum
text: #000001
text: Ein roynd at hála Ocean Explorer leysan miseydnaðist í gjár
text: #000002
text: Vivian Motzfeldt, landsstýriskvinna við uttanríkis-, handils- og vinnumálum
text: #000003
text: Grønlendska landsstýriskvinnan, Vivian Motzfeldt úr Siumut flokkinum, ynskir nú herdar reglur fyri ferðamannaskipum í grønlendskum sjógvi.
text: #000004
text: Vivian Motzfeldt er landsstýriskvinna við uttanríkis-, handils- og vinnumálum, og hevur harvið eisini ábyrgdina av ferðafólkavinnuni.
text: #000005
text: Boðini koma eftir hendingina í Alpefjørðinum í Eysturgrønlandi, har eitt reikferðaskip, Ocean Explorer, hevur rent á land.
text: #000006
text: Í samrøðuni slær hon eisini fast, at hon fegnast um, at hvørki fólk ella náttúra hava fingið mein í sambandi við at hetta skipið rendi á land.
text: #000010
text: Í sambandi við at lóggávan skal broytast tekur Vivian Motzfeldt friðaðu oynna Uunartoq í Suðurgrønlandi fram sum dømi. Tað er bert landøkið, sum er friðað. Tí kunnu reikferðaskip í øllum støddum sigla rundan um oynna uttan forðingar. Í dag er nóg mikið, at hesi skip hava loyvi til at sigla í grønlendskum sjógvi, vísir Vivian Motzfeldt á.
text: #000011
text: (Mynd: Sirius patruljen / Arktisk kommando)
text: #000012
text: 206 fólk eru umborð á skipinum Ocean Explorer.
text: #000013
text: Í gjár royndi havrannsóknarskipið, Tarajoq, hjá grønlendska heimastýrinum at hjálpa til við at toga skipið leyst, men tað eydnaðist ikki, upplýsir Arktisk Kommando á Facebook.
text: #000014
text: Tá Arktisk Kommando mánadagin fekk boðini um at Ocean Explorer hevði rent á land, varð avgerð tikin um at senda verjuskipið Knud Rasmussen til økið. Ferðin frá har Knud Rasmussen var staddur til Alpefjorden í Eysturgrønlandi er heili 1.200 fjórðingar. Hetta merkti, at verjuskipið í fyrsta lagi kundi vera frammi í morginárið, lokala tíð. Nú ljóða boðini, at tað helst ikki verður fyrr enn einaferð fríggjakvøldið, skrivar Ritzau.
text: #000015